b'\n_START_ARTICLE_\nParadigma\n_START_SECTION_\nDisciplinarna matrica\n_START_PARAGRAPH_\nParadigma, oziroma disciplinarna matrica ozna\xc4\x8duje pojmovno, teoreti\xc4\x8dno in metodolo\xc5\xa1ko jedro skupno vsem \xc4\x8dlanom znanstvene skupnosti. Za razlikovanje od disciplinarne matrice Kuhn kot sopomenko paradigme v o\xc5\xbejem pomenu besede uporabi pojem "ekzemplar".\n_START_SECTION_\nEkzemplar\n_START_PARAGRAPH_\nEkzemplar, oziroma o\xc5\xbeji pomen pojma paradigma ozna\xc4\x8duje konkretno problemsko re\xc5\xa1itev, ki jo skupina dojema kot paradigmatsko - vzor\xc4\x8dno. \xc2\xa0\xc2\xbbEkzemplarji\xc2\xab\xc2\xa0slu\xc5\xbeijo kot primeri temeljnih re\xc5\xa1itev nalog, njihov namen je nuditi primer pristopa k problemom. Kakor \xc5\xa1tudent znanje zares osvoji \xc5\xa1ele ob re\xc5\xa1evanju vaj na koncu vsakega poglavja, saj lahko osvoji re\xc5\xa1evanje nove naloge na podlagi podobnosti s paradigmatskimi primeri re\xc5\xa1itev dolo\xc4\x8denih nalog, se temeljev posameznik ne priu\xc4\x8di s pomo\xc4\x8djo sklopa pravil, temve\xc4\x8d skozi priu\xc4\x8deno zaznavanje podobnosti konkretnega primera pred o\xc4\x8dmi s paradigmatskim problemom, ki kot tak v sebi \xc5\xbee vsebuje princip aplikacije zakona. Prav ta princip se iz paradigmatskega primera prena\xc5\xa1a na konkreten problem. Ekzemplarje poimenuje tudi kot standardne, oziroma paradigmatske primere dolo\xc4\x8dene znanstvene skupnosti.'